Poinsetia

Planhigyn o'r teulu Euphorbiaceae yw'r poinsetia (lluosog: poinsetias;Geiriadur yr Academi, [poinsettia]. Lladin: Euphorbia pulcherrima) sy'n frodorol i Fecsico a Chanolbarth America. Yno, gall dyfu hyd at 16 troedfedd o daldra. Yr enw lleol arno ydy flor de la noche buena, 'blodyn y Nadolig'.  

bawd|

Mae ei ddail coch a gwyrdd yn boblogaidd, bellach drwy Ewrop, adeg y Nadolig. Daw ei enw o Joel Roberts Poinsett, a gyflwynodd y planhigyn i'r Unol Daleithiau pan oedd yn y llysgennad Americanaidd yng ngweriniaeth annibynnol Mecsico rhwng 1825 ac 1829.

Tyfu'r Poinsetia
Gall y Poinsetia fod yn sensitif iawn; dylid ei gadw wyneb y compost yn llaith, drwy ei ddyfrio pan fo'n dechrau sychu. Awgryma'r naturiaethwyr hefyd chwistrellu tarth ysgafn ar y dail bob yn ail ddiwrnod.Gwefan y-cymro.com (Y Cymro); colofn Gerallt Pennant; adalwyd 30 Rhagfyr 2016.

 Cyfeiriadau 

Categori:Biota Gogledd America
Categori:Malpighiales
Categori:Nadolig